Իլյա Զաբառնի

**Իլյա Բորիսովիչ Զաբառնի** (; ), ուկրաինացի ֆուտբոլիստ, անգլիական «Բորնմութ» ակումբի և Ուկրաինայի հավաքականի պաշտպան։ Եվրոպայի երկու առաջնությունների մասնակից (2020 և 2024):

## Ակումբային կարիերա
### Վաղ տարիներ
Ծնվել է 2002 թվականի սեպտեմբերի 1-ին Կիևում։ Կիևի «Դինամոյի» սան: Մինչև 19 տարեկանների թիմի հետ մասնակցել է ՈՒԵՖԱ-ի 2019/20 պատանեկան լիգային, որտեղ եղել է հիմնական խաղացող՝ խաղալով իր թիմի բոլոր խաղերում։

### «Դինամո» Կիև
2020 թվականին դինամոյականները լուրջ խնդիրներ ունեին կենտրոնական պաշտպանների հետ, քանի որ վնասվածքի պատճառով չէին կարող խաղալ բոլոր երեք հիմնական կենտրոնական պաշտպանները՝ Նիկիտա Բուրդան, Արտյոմ Շաբանովը և Դենիս Պոպովը, ինչի շնորհիվ առաջին թիմում հայտնվեցին երիտասարդ կենտրոնական պաշտպաններ Ալեքսանդր Սիրոտան և Զաբառնին։ Առաջին թիմում Զաբառնին իր նորամուտը նշել Է Ուկրաինայի Պրեմիեր լիգայի շրջանակներում 2020 թվականի սեպտեմբերի 11-ին՝ Չեռնիգովի «Դեսնայի» դեմ տնային խաղում վնասվածք ստացած Ալեքսանդր Տիմչիկի փոխարեն փոխարինման դուրս գալով 36-րդ րոպեին (0:0)։ Իսկ արդեն սեպտեմբերի 15-ին Իլյան իր նորամուտը նշեց եվրագավաթներում՝ անցկացնելով Չեմպիոնների լիգայի որակավորման երրորդ փուլի ամբողջական հանդիպումը հոլանդական ԱԶ-ի հետ, որում նույնպես օգնեց դարպասը «չոր» պահել, ինչի շնորհիվ թիմը հաղթեց 2:0 հաշվով և անցավ հաջորդ փուլ։ Զաբառնին հանդիպման ժամանակ 18 տարեկան էր, ինչը նրան դարձրեց եվրագավաթներում կիևցիների երկրորդ ամենաերիտասարդ նորամուտը: Այս ցուցանիշով նա զիջել է միայն դարպասապահ Մաքսիմ Կովալյին, ով իր նորամուտը նշել է 2010 թվականին՝ 17 տարեկան հասակում «Այաքսի» հետ խաղում։ Հոկտեմբերի 20-ին ՈՒԵՖԱ-ի Չեմպիոնների լիգայի հիմնական փուլի առաջին հանդիպումն անցկացրեց իտալական «Յուվենտուսի» կազմում։

2021 թվականի ապրիլի 25-ին նա խփեց իր առաջին գոլը «Դինամոյի» կազմում (ինչպես նաև պրոֆեսիոնալ կարիերայում)՝ բացելով հաշիվը ՈւՊԼ-ի 23-րդ տուրի «Ինգուլցի» դեմ տնային խաղում (5:0) 4-րդ րոպեին։ Այս հաղթանակը ժամկետից շուտ «Դինամոյին» երաշխավորեց Ուկրաինայի չեմպիոնի տիտղոսը (16-րդ անգամ) մրցաշարի ավարտից 3 տուր առաջ, որը զապարարնիի համար դարձավ կարիերայի առաջին գավաթը: Արդյունքում ճանաչվել է ՈւՊԼ-ի 2021 թվականի ապրիլ ամսվա լավագույն խաղացող։

2021 թվականի մայիսի 13-ին դարձել Է Ուկրաինայի 2020/21 գավաթակիր, որի եզրափակչում «Դինամոն» լրացուցիչ ժամանակում 1:0 հաշվով հաղթել է «Զարյային»։

2021 թվականի հուլիսի 2-ին ճանաչվել է ՈւՊԼ-ի 2020/21 մրցաշրջանի լավագույն երիտասարդ ֆուտբոլիստ, իսկ մրցանակը ստացել է սեպտեմբերի 22-ին՝ Ուկրաինայի սուպերգավաթի 2021 թվականի խաղի մեկնարկից առաջ։

2021 թվականի օգոստոսի 23-ին սպորտային հետազոտությունների միջազգային կենտրոնի (ՑԻԵՍ) (Շվեյցարիա) հետազոտությունների արդյունքներով զբաղեցրել է 19-րդ տեղը աշխարհի մինչև 20 տարեկան ամենահեռանկարային ֆուտբոլիստների («թինեյջերների») վարկանիշում։ 2021 թվականի սեպտեմբերի 22-ին Ուկրաինայի Սուպերգավաթի 2021 թվականի խաղում հանդես է եկել Կիևի ակումբի մեկնարկային կազմում, սակայն «Դինամոն» 0:3 հաշվով պարտվել է «Շախտյորին»։ 2021 թվականի հոկտեմբերի 4-ին նոր 5 տարվա պայմանագիր կնքեց «Դինամոյի» հետ։

### «Բորնմութ»
2023 թվականի հունվարի 31-ին Զաբառնին պայմանագիր է կնքել անգլիական «Բորնմութի» հետ մինչև 2028 թվականը։ Տրանսֆերի գումարը, հաշվի առնելով բոնուսները, կազմել է մոտ 27 միլիոն եվրո, ինչը ռեկորդային վաճառք է դարձել «Դինամոյի» համար։ 2023 թվականի ապրիլի 4-ին «Բրայթոն ընդ Հոուվ Ալբիոնի» դեմ խաղում իր նորամուտը նշեց Անգլիայի Պրեմիեր լիգայում։ 2023/24 մրցաշրջանի առաջին կեսի արդյունքներով Զաբառնին ընդգրկվել է Եվրոպայի 5 լավագույն առաջնություններում ամենաշատ խաղաժամանակ ստացած 21 տարին չլրացած ֆուտբոլիստների թոփ-5-ում։ 2023 թվականին դարձել Է ԱՊԼ-ի երկու դաշտային խաղացողներից մեկը, որն առանց փոխարինման անցկացրել է բոլոր հանդիպումները՝ 19 տուր անընդմեջ, որոնցում Իլյան խաղացել է 1941 րոպե։ 2024 թվականի մարտի 13-ին իր առաջին գոլն է խփել ԱՊԼ-ում «Լուտոն Թաունի» դարպասը։ 2024 թվականի մարտ ամսվա լավագույն ֆուտբոլիստ է ճանաչվել ակումբի երկրպագուների կողմից։ 2023/24 մրցաշրջանում Զաբառնին մասնակցել է 37 հանդիպման, ճանաչվել է «Բորնմութի» լավագույն ֆուտբոլիստ և առաջադրվել ԱՊԼ-ի մրցաշրջանի թիմում։

## Կարիերան հավաքականում
2020 թվականի սեպտեմբերին Զաբառնին 18 տարեկան հասակում հրավիրվել է Ուկրաինայի երիտասարդական հավաքական և իր նորամուտը նշել սեպտեմբերի 4-ին Դանիայի դեմ Եվրոպայի երիտասարդական առաջնության ընտրական խաղում (1:1)։

2020 թվականի հոկտեմբերի 1-ին Ուկրաինայի հավաքականի գլխավոր մարզիչ Անդրեյ Շևչենկոն Զաբառնիին կանչել է ազգային հավաքականի ճամբար։ Ֆրանսիայի հետ խաղից առաջ կապտանռնագույնների մի շարք խաղացողներ հիվանդացել էին COVID-19-ով, ինչի պատճառով հանդիպման անցկացումը կասկածի տակ էր: Այնուամենայնիվ, ֆրանսիացիների հետ ընկերական հանդիպումը, ինչպես և նախատեսված էր, տեղի ունեցավ հոկտեմբերի 7-ին։ Շևչենկոն մեկնարկային կազմում ընդգրկել է միանգամից չորս դեբյուտանտի, այդ թվում՝ Զաբառնիին, որն անցկացրել է ամբողջ մենամարտը: Հանդիպման արդյունքներով Ուկրաինան պարտվել է իր պատմության մեջ ամենախոշոր հաշվով (1:7)։ Քանի որ Զաբառնին իր նորամուտը նշեց 18 տարեկանում, նա գրավեց երկրորդ տեղը հավաքականի ամենաերիտասարդ դեբյուտանտների ցուցակում՝ այս ցուցանիշով զիջելով միայն Սերգեյ Ռեբրովին, որը դեբյուտի պահին 18 տարեկան էր։ Առաջին պաշտոնական հանդիպումը տեղի է ունեցել 2020 թվականի հոկտեմբերի 10-ին Գերմանիայի ազգային հավաքականի դեմ (1-2) ՈՒԵՖԱ-ի Ազգերի Լիգայում՝ խաղալով ամբողջ հանդիպումը։

2021 թվականի հունիսի 1-ին Ուկրաինայի հավաքականի պաշտոնական հայտացուցակում ընդգրկվել է գլխավոր մարզիչ Անդրեյ Շևչենկոն՝ 2020 թվականի Եվրոպայի առաջնության խաղերին մասնակցելու համար: Մրցաշարում մասնակցել է Ուկրաինայի հավաքականի 5 հանդիպման, որը հասել է մինչև քառորդ եզրափակիչ:

2023 թվականի հունիսի 16-ին Հյուսիսային Մակեդոնիայի հետ Եվրոպայի 2024 թվականի առաջնության ընտրական փուլի խաղում աչքի է ընկել Ուկրաինայի կազմում իր դեբյուտային գոլով:

2024 թվականի Եվրոպայի ֆուտբոլի առաջնության մասնակից։ Մասնակցել է Ուկրաինայի հավաքականի բոլոր երեք հանդիպումներին։

## Ելույթների վիճակագրություն

## Ձեռքբերումներ
### Թիմային
;«Դինամո» (Կիև)
* Ուկրաինայի չեմպիոն՝ 2020/21
* Ուկրաինայի գավաթակիր՝ 2020/21
* Ուկրաինայի սուպերգավաթակիր՝ 2020

### Անձնական
* Ուկրաինայի Ոսկե տաղանդ մրցանակի դափնեկիրներ (2)՝ 2020, 2021
* Ուկրաինայի Պրեմիեր լիգայի ամսվա խաղացող՝ ապրիլ 2021
* «Բորնմութ»-ի մրցաշրջանի լավագույն ֆուտբոլիստ՝ 2023/24

## Ծանոթագրություններ

## Արտաքին հղումներ
* Профиль футболиста на официальном сайте ФК «Динамо Киев»

Կատեգորիա:Անգլիայի լեգեոներ ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ